I Skagen Havn svømmer man nærmest i fisk. Her har man landet fisk for svimlende 398 millioner kroner i årets første tre måneder. Det er 110 millioner kroner mere end, der blev landet for i samme periode sidste år. Dermed cementerer Skagen Havn sin position som Danmarks største fiskerihavn, hvor fiskemels- og olieproducenten FF Skagen er den allerstørste aftager. Lander på et tørt sted Sammen med sildefabrikken Scandic Pelagic netop har de præsenteret et årsresultat for 2022 på 131 millioner kroner og en omsætning på hele 2,7 milliarder. Og det pynter på den nordjyske stolthed. - Det er sådan set en rimelig stabilitet i vores råvaretilførsel sidste år. Vi har jo en god omsætning på sild. Vi købte lige knap 100.000 tons og til mel og olie købte vi omkring 300.00 tons. Så det er en del af det, siger direktør for FF Skagen, Johannes Palsson, og fortsætter: - Det andet er selvfølgelig, at markedet sidste år var meget ustabilt. Der var mange omkostninger, og de store prisstigninger har selvfølgelig også indflydelse på omsætningen.
Visse fisk har længe været en mangelvare, men i denne havn vrimler det med alverdens.